Susan Aglukark

Susan Aglukark, OC (inuktitutskrift ᓲᓴᓐ ᐊᒡᓘᒃᑲᖅ suusan agluukkaq), () er ein kanadisk songar og låtskrivar som blandar inuittiske folkemusikktradisjonar med country og pop. Ho er ei stor stjerne i Canada, der singelen hennar «O Siem» nådde fyrsteplassen på topplista for «country and adult contemporary» i 1995. Til saman har ho gjeve ut sju studioalbum og vunne tre Juno-prisar.

Liv

Bakgrunn 
Aglukark blei fødd i Churchill i Manitoba og voks opp i Arviat i Nordvestterritoria (no i Nunavut). Som barn opplevde ho seksuelt misbruk, og ho har uttalt seg aktivt om dette problemet blant urfolk i Nord-Ontario. Etter å ha gått ut frå high school arbeidde ho i Ottawa i Ontario som lingvist ved Department of Indian &amp; Northern Affairs. Deretter vende ho tilbake til Nortdvestterritoria for å arbeida ved den ideelle organisasjonen Inuit Tapirisat of Canada.

Medan ho arbeidde for Inuit Tapirisat byrja Aglukark å opptre som  songar, og blei raskt ein populær artist i inuittsamfunn. Canadian Broadcasting Corporation blei merksame på henne, og inkluderte henne i ei samling av arktiske utøvarar. I 1992 gav ho ut albumet Arctic Rose. Året etter skreiv ho kontrakt med eit større plateselskap, og gav ut eit julealbum same året.

Aglukark har også vore talsperson for fleire ideelle grupper som arbeider med urfolksungdom, ikkje minst gjennom arbeidsverkstadar for ungdommar frå Attawapiskat First Nation og engasjementet hennar i matkrisa i Nord-Canada. Ho har likevel uttalt at sjølv om ho er stolt av å vera ein rollemodell for urfolk i Canada, ser ho mest av alt på seg sjølv som ein artist med ein universal beskjed om sjølvrespekt og styrke som ho håper menneske frå alle slags kulturelle bakgrunnar kan forstå.

This Child 
This Child, som kom ut i 1995, blei gjennombrotsalbumet hennar. Den fyrste singelen frå albumet, «O Siem», nådde fyrsteplassen på adult contemporary- og country-listene i Canada det året. Med dette blei Aglukark den fyrste inuittiske artisten til å ha ein hitt i Topp 40. «Hina Na Ho (Celebration)» og «Breakin' Down» blei også hittsinglar. Albumet blei til slutt sertifisert til trippel platina (300 000 selde eksemplar) i Canada.

Unsung Heroes 
I 2000 gav Aglukark ut Unsung Heroes, som hadde ein annan pophitt med «One Turn Deserves Another». Albumet inkluderte også songen «Turn of the Century», som handla om skipinga av Nunavut. I 2004 gav ho ut Big Feeling.

Aglukark kan ta opp vanskelege tema i songane sine. «Kathy» handlar til dømes om niesa hennar som døydde av sjølvmord, og «Still Running» tek for seg traume frå seksuelt misbruk. Aglukark har også spelt inn ein versjon av «Amazing Grace» på inuktitut.

Songen hennar «Never Be the Same» var med i Dawson's Creek i Episode No.<span typeof="mw:Entity" id="mwTw">&nbsp;</span>3–14 (Valentine's Day Massacre), medan songen hennar «One Turn Deserves Another» var med i Episode No.<span typeof="mw:Entity" id="mwUQ">&nbsp;</span>3–15 (Crime And Punishment).

Det andre julealbumet til Aglukark, Dreaming of Home, blei gjeve ut 5. november 2013.

Ho er busett i  Oakville i Ontario.

Prisar og utmerkingar 
I 2004 blei Aglukark utnemnd til æresdoktor som DFA av University of Lethbridge.  Ho blei utnemnd til offiser av Order of Canada i 2005, og same året fekk ho æresgraden LL.D. frå University of Alberta. Sommaren 2006 spelte ho fleire kveldar på kveldsshowet ved Calgary Stampede.

 1995: Vinnar av Juno Awards for Best New Solo Artist and Best Music of Aboriginal Canada Recording, Arctic Rose
 1996: Nominert til Juno Awards for Best Female Vocalist, Best Album (This Child), Single of the Year ("O Siem"), Best Music of Aboriginal Canada Recording (This Child), Best Video ("O Siem")
 2001: Nominert til Juno Award for Best Music of Aboriginal Canada Recording, Unsung Heroes
 2004: Vinnar av Juno Award for Aboriginal Recording, Big Feeling
 2004: Utnemnd til Officer of the Order of Canada
 2007: Nominert til Juno Award for Aboriginal Recording of the Year, Blood Red Earth
 2008: Utnemnd til Distinguished Scholar in Residence at the University of Alberta
 2016: Governor General's Performing Arts Awards - Lifetime Artistic Achievement
 Boka Aboriginal Carol (2007, Red Deer Press), av David Bouchard, illustrert av Moses Beaver, tospråkleg (engelsk og inuktitut), omsetjing og musikk av Susan Aglukark, blei tildelt ein White Raven-pris av International Youth Library

Utgjevingar

Album

Singlar

Bøker 
Aglukark har skrive ein serie biletbøker med historisk innhald, gjeve ut  av Inhabit Media Inc. Bøkene hentar frå barndommen til bestemor hennar, og tek for seg det unike perspektivet ved å leva i Arktis på ei tid då tradisjonelle inuittverdiar byrja å blanda seg med påverknad og gjenstandar utanfrå. Banda i serien tek for seg kjensler av forventing, spenning, tap og motstandskraft som inuittane opplevde då verda deira byrja å endra seg gjennom innføringa av dei ytre påverknadane, sett gjennom augo til ei lita jente som lever i leir med familien sin.

Kjelder

Denne artikkelen bygger på «Susan Aglukark» frå ,  den 10. oktober 2022.